CELEX: 22004D0116(01)
Language: sk
Date: 2004-08-06 00:00:00
Title: Rozhodnutie Spoločného výboru EHP č. 116/2004 zo 6. augusta 2004, ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

10.3.2005   
            
            
               SK
            
            
               Úradný vestník Európskej únie
            
            
               L 64/3
            
         
      ROZHODNUTIE SPOLOČNÉHO VÝBORU EHP
   
   č. 116/2004
   zo 6. augusta 2004,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len dohoda, najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, podpísanou 14. októbra 2003 v Luxemburgu (1).
            
         
               (2)
            
            
               Je vhodné rozšíriť spoluprácu zmluvných strán dohody na oblasť uskutočnenia a rozvoja vnútorného trhu.
            
         
               (3)
            
            
               Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2004,
            
         ROZHODOL TAKTO:
   Článok 1
   Článok 7 protokolu 31 k dohode sa mení a dopĺňa takto:
   
               1.
            
            
               Po odseku 5 sa vkladá tento odsek:
               
                           „6.
                        
                        
                           Štáty EZVO sa od 1. januára 2004 podieľajú na činnostiach Spoločenstva týkajúcich sa nasledujúcich rozpočtových riadkov vo všeobecnom rozpočte Európskej únie na rozpočtový rok 2004:
                           
                                       —
                                    
                                    
                                       
                                          Rozpočtový riadok 12 01 04 01:‚Uskutočnenie a rozvoj vnútorného trhu — Výdavky na administratívne riadenie‘.
                                    
                                 
                                       —
                                    
                                    
                                       
                                          Rozpočtový riadok 12 02 01:‚Uskutočnenie a rozvoj vnútorného trhu‘.“
                                    
                                 
                     
         
               2.
            
            
               V odsekoch 3 a 4 sa výraz „odsek 5“ nahrádza výrazom „odseky 5 a 6“.
            
         Článok 2
   Toto rozhodnutie nadobúda účinnosť dňom po poslednom oznámení Spoločnému výboru EHP, podľa článku 103 ods. 1 dohody (2).
   Bude sa uplatňovať od 1. januára 2004.
   Článok 3
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 6. augusta 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Nie sú uvedené žiadne ústavné požiadavky.